**Magyar Labdarúgó Szövetség**

**Magyar Labdarúgó Szövetség**

Szabolcs-Szatmár-Bereg Vármegyei Igazgatóság



**LEÁNY U16 KOROSZTÁLYÚ BAJNOKSÁG**

**Szabolcs-Szatmár-Bereg Vármegyei Leány U16 korosztályú labdarúgó bajnokság alap versenykiírása**

**2023 – 2024. év**

|  |  |
| --- | --- |
| **Határozat szám** | **ELN- /2023** |
| **Jóváhagyás** |  |
| **Hatálybalépés** | **2023.06.01.** |
| **Érvényesség** | **2024.06.30** |
| **Utolsó módosítás** |  |
| **Verziószám** | **1/2023** |

Tartalom

1. A bajnokság szervezője és rendezője, a bajnokság típusa és hivatalos neve 3

2. A bajnokság célja 3

3. A bajnokság nevezési és részvételi feltételei 3

4. A bajnokság nevezési eljárása során betartandó határidők 4

5. A bajnokság résztvevői és a bajnoki osztály létszáma 5

6. A bajnokság rendszere 5

7. A bajnokság időrendje 5

8. A bajnokság helyezéseinek eldöntése 5

9. A bajnokságba történő feljutás és kiesés a bajnoki év végén 5

10. A bajnokság díjazása 6

11. A bajnokság Fair Play versenye 6

12. A bajnokság költségei 6

13. Játékjogosultság 6

14. A labdarúgók felszerelése 6

15. Létesítmény és játéktér 6

16. Egyéb rendelkezések 6

17. Záró rendelkezések 8

#### A bajnokság szervezője és rendezője, a bajnokság típusa és hivatalos neve

##### A bajnokságot a Magyar Labdarúgó Szövetség (továbbiakban: MLSZ) írja ki.

##### Szervezésével és működtetésével az MLSZ Szabolcs-Szatmár-Bereg Vármegyei Igazgatóságát bízza meg.

##### Az MLSZ Szabolcs-Szatmár-Bereg Vármegyei Igazgatóság Versenybizottságának elnökét és tagjait (2-6 fő) az MLSZ Szabolcs-Szatmár-Bereg Vármegyei Igazgatóság Elnöksége nevezi ki.

#####  A 2023-2024. évi Vármegyei Leány U16 korosztályú amatőr rendszerű, csökkentett pályaméretű labdarúgó bajnokság.

##### A 2023-2024. évi Vármegyei Leány U16 korosztályú bajnokság (továbbiakban: bajnokság) hivatalos neve:

##### **Vármegyei Leány U16 korosztályú bajnokság**.

#### A bajnokság célja

##### rendszeres sportolási lehetőség biztosítása a Szabolcs-Szatmár-Bereg vármegyei leány labdarúgó csapatok fiataljai számára;

##### a labdarúgás fejlesztésére vonatkozó sportszakmai feladatok megvalósítása;

##### a női labdarúgás fejlesztése, tömegbázisának növelése;

#####  magas színvonalú mérkőzések biztosítása a bajnokságban szereplő labdarúgók számára, megfelelő mérkőzésszámmal;

##### a játékosok fejlődésének és felfelé áramlásának segítése;

##### a mérkőzések nézőinek színvonalas szórakoztatása;

#####  a bajnoki cím és a helyezések eldöntése

#####  a Fair Play elv érvényre juttatása, és a Fair Play magatartásforma népszerűsítése.

#### A bajnokság nevezési és részvételi feltételei

##### A bajnokságba indulási (nevezési) jogával élő sportszervezet csapatának, ha nevezését jogerősen elfogadták, részvételi kötelezettsége van.

##### A sportszervezet nevezési díjat fizet. **A nevezési díj összege: 30.000,- Ft.** melyet a nevezés határidejéig az MLSZ Szabolcs-Szatmár-Bereg Vármegyei Igazgatóság számlájára utal át, vagy fizet meg.

##### A bajnokságra nevező sportszervezetnek az MLSZ Ügyviteli rendszerébe (IFA) a sportszervezet felületén lévő sportszervezeti dokumentációkhoz **kötelezően** kell feltöltenie:

##### A nevező gazdasági társaság cégkivonatát (2023. június 1. vagy utáni keltezésűt) **vagy** a nevező társadalmi szervezet /sportegyesület/ bejegyzéséről szóló társadalmi szervezet kivonatát (2023. június 1. vagy utáni keltezésűt);

##### NAV adóigazolását (2023. június 1. vagy utáni keltezésűt);

##### Önkormányzati adóigazolását (2023. június 1. vagy utáni keltezésűt);

##### 2023-2024. bajnoki évre vonatkozó tagsági és nevezési díj számlájának (melyet az MLSZ vagy a sportszervezet székhelye szerint illetékes Vármegyei-Budapesti Igazgatóság állított ki) befizetését igazoló dokumentumot.

##### A bajnokságra nevező **társadalmi szervezetnek / sportegyesületnek /** az MLSZ Ügyviteli rendszerébe (IFA) a sportszervezet felületén lévő sportszervezeti dokumentációkhoz **csak változás esetén kell** kötelezően feltöltenie:

##### Alapszabályát;

##### Bírósági végzését;

##### Bejegyzett képviselő közjegyző által hitelesített aláírási címpéldányát.

##### A bajnokságra nevező **gazdasági társaságnak** az MLSZ Ügyviteli rendszerébe (IFA) a sportszervezet felületén lévő sportszervezeti dokumentációkhoz **csak változás esetén kell** kötelezően feltöltenie:

##### Társasági szerződését;

##### Ügyvezető aláírási címpéldányát.

##### A sportszervezet írásban nyilatkozik, hogy a FIFA, az UEFA, az MLSZ minden szabályzatát, rendelkezését és határozatát elfogadja.

##### A sportszervezet írásban nyilatkozik, hogy minden adatszolgáltatásért teljes körű felelősséget vállal.

##### A sportszervezet írásban nyilatkozik arról, hogy mindent elkövet annak érdekében, hogy sportszakemberei (sportvezetője, edzője, stb.) labdarúgója sem közvetve, sem közvetlenül ne vegyenek részt a magyar labdarúgás bármely szintjét érintő fogadási játékban.

##### A sportszervezet írásban nyilatkozik, hogy az MLSZ-szel, vagy az MLSZ Szabolcs-Szatmár-Bereg Vármegyei Igazgatóságaival szemben nincs polgári peres eljárása és polgári peres eljárást nem indít. A Választott Sportbíróságnál indított eljárásokra ez nem vonatkozik.

##### További vitás ügyeiben az MLSZ Alapszabály 10.§ (1) bekezdés j. és (2) bekezdés i. pontjaiban foglaltak szerint jár el.

**Az fenti pontokban felsorolt mellékleteket csak abban az esetben kell a leadott nevezési laphoz csatolni, amennyiben a Szabolcs-Szatmár-Bereg Vármegyei I., II., III. osztályú bajnokságban szereplő csapatuk nevezési dokumentációjához nem lett leadva!**

#### A bajnokság nevezési eljárása során betartandó határidők

##### A bajnokságra szóló nevezési dokumentáció és nyilatkozat (melyben a sportszervezet vállalja a bajnokság részvételi feltételeinek teljesítését), **2023. június 30-án (péntek) 12.00 óráig** kell elektronikusan a mindenkor hatályos ügyviteli rendszeren keresztül érkeztetni az MLSZ Szabolcs-Szatmár-Bereg Vármegyei Igazgatósághoz. (A fenti időpontig a nevezési dokumentációt fel kell tölteni a mindenkor hatályos ügyviteli rendszerbe – IFA e-nevezés).

##### Az MLSZ Szabolcs-Szatmár-Bereg Vármegyei Igazgatóság Versenybizottsága a beérkezett nevezési dokumentáció feldolgozása után az érintett sportszervezet(ek)et írásban hiánypótlásra szólítja fel (a nevezési lapon megadott faxszámra és/vagy e-mail-re vagy a mindenkor hatályos ügyviteli rendszeren keresztül), melynek határideje: 2023. július 05.

##### További határidők:

|  |  |
| --- | --- |
| Hiánypótlások beadása | 2023. július 07. (péntek) 12.00 óra |
| Versenybizottság I. fokú határozat | 2023. július 11. (kedd) |
| Fellebbezési határidő | 2023. július 14. (péntek) 12.00 óra |
| Fellebbviteli Bizottság II. fokú határozat  | 2023. július 18. (kedd) |

##### Nevezés csak hiánytalanul, minden a nevezési felületen kötelezően kitöltött adattal, valamint a szükséges mellékletekkel és a nevezési díj és a tagdíj befizetésének igazolásával fogadható el.

##### Hiánypótlás esetében 10.000,- Ft. hiánypótlási díj fizetendő. (A hiánypótlási határidő nem vonatkozik a nevezési díjra és tagdíjra.)

##### A hiánypótlási határidő leteltét követően benyújtott dokumentumok nem vehetők figyelembe a fellebbviteli eljárás során.

##### Az MLSZ Elnöksége a Versenyszabályzat ide vonatkozó pontja alapján gyorsított versenyügyi eljárás keretében 5 napos fellebbezési határidőt szabott meg.

#### A bajnokság résztvevői és a bajnoki osztály létszáma

##### A vármegyei sportszervezetek leány U16 korosztályú csapatai.

##### Egy sportszervezet több csapatot is indíthat a bajnokságban, abban az esetben, ha egyes csapatait előre - a bajnokság első fordulója előtt – leadott névsorral, önállóan szerepelteti.

##### B) A bajnokságba minden Szabolcs-Szatmár-Bereg vármegyei sportszervezet benevezhet, aki elfogadja és teljesíti a nevezési feltételeket.

#### A bajnokság rendszere

##### A bajnoki év 2023. július 1-én kezdődik és 2024. június 30-án ér véget.

##### A bajnoki fordulók száma a benevezett csapatok számától függ.

#### A bajnokság időrendje

##### A bajnokság őszi időtartama: 2023. július 01. – december 31.

##### A bajnokság tavaszi időtartama: 2024. január 01 – június 30.

##### A bajnokság fordulóinak időpontjait az MLSZ Szabolcs-Szatmár-Bereg Vármegyei Igazgatóság Versenybizottsága által elfogadott Versenynaptár tartalmazza!

#### A bajnokság helyezéseinek eldöntése

##### A bajnokság során összesen lejátszott forduló mérkőzéseinek eredményei döntik el a bajnokság végső sorrendjét.

##### A mérkőzés győztese 3, döntetlen eredmény esetén mindkét sportszervezet 1-1 pontot kap. Vereség esetén a csapat nem kap pontot. A helyezések az összpontszámok szerinti rangsor alapján kerülnek meghatározásra. (Első helyezett: legtöbb szerzett pont; Utolsó helyezett: legkevesebb szerzett pont).

##### Azonos pontszám esetén a sorrendet az alábbiak szerint kell megállapítani

|  |
| --- |
| 1. a bajnokságban elért több győzelem; |
| 2. a bajnoki mérkőzések gólkülönbsége; |
| 3. a bajnoki mérkőzéseken rúgott több gól; |
| 4. az egymás ellen játszott bajnoki mérkőzések pontkülönbsége; |
| 5. az egymás ellen játszott bajnoki mérkőzések gólkülönbsége; |
| 6. a bajnokság fair play értékelésében elért jobb helyezés; |
| 7. sorsolás. |

#### A bajnokságba történő feljutás és kiesés a bajnoki év végén

##### A bajnokságból feljutó és kieső nincs.

#### A bajnokság díjazása

##### A helyezést elérő sportszervezetek díjazása:

###### Az első, második és harmadik helyezettek érem díjazásban részesülnek, az alábbiak szerint:

|  |  |
| --- | --- |
| 1. helyezett | 20 db aranyozott érem |
| 2. helyezett | 20 db ezüstözött érem |
| 3. helyezett | 20 db bronzérem |

#### A bajnokság Fair Play versenye

A bajnokságban történt Fair- Play eseményt a Versenybizottság Fair- Play serleggel jutalmazhatja.

#### A bajnokság költségei

##### Az egyes mérkőzések rendezési költségeit a pályaválasztó sportszervezetek fizetik. A vendég sportszervezeteket részvételük kiadásai (utazás, étkezés, szállás, stb.), valamint a csapatukat elkísérő szurkolók mellett közreműködő saját biztonsági szolgálalatot ellátók költségei terhelik.

##### A bajnokság versenyeztetéssel kapcsolatos költségeit a sportszervezetek fizetik meg. A fizetés rendjét a Szabályzatokhoz kapcsolódó Díjfizetési Rend tartalmazza. Az ott meghatározott díjtételeket az MLSZ Szabolcs-Szatmár-Bereg Vármegyei Igazgatóság által kiadott számlák alapján kell befizetni.

##### A bajnokság versenydíjait az MLSZ Szabolcs-Szatmár-Bereg Vármegyei Igazgatóság biztosítja.

#### A labdarúgók felszerelése

##### A labdarúgók a bajnokság során mezszámot viselnek, mely 1-99-ig egész szám lehet. A szám hossza a mez hátulján legalább 25 cm.

##### Minden hivatalos mérkőzésen a labdarúgóknak a sípcsontvédő használata KÖTELEZŐ!

##### Amennyiben a mérkőzés játékvezetője úgy ítéli meg, hogy a két csapat felszerelésének színösszeállítása zavaró, akkor a hazai csapat köteles más színű sportfelszerelésben játszani.

#### Létesítmény és játéktér

##### A bajnoki mérkőzéseket az egész bajnoki évben az MLSZ Infrastruktúra Szabályzatának megfelelő legalább ötöd osztályú stadionokban (pályákon) kell lebonyolítani, amely stadionoknak az MLSZ hitelesítésével kell rendelkezniük.

#### Egyéb rendelkezések

##### A bajnokság mérkőzésein az elektronikus jegyzőkönyv készítése kötelező. A bajnokság során kötelező a hazai Egyesületeknek sporttelepükön biztosítani az elektronikus jegyzőkönyv feldolgozásához szükséges feltételeket (számítógép vagy laptop, nyomtató, vezetékes internet vagy mobil internet) Ennek elmulasztása fegyelmi vétség!

##### A bajnokság résztvevői: **2008 január 1. és utána**  született labdarúgók, akik már betöltötték a 10. életévüket. A csapatokban mérkőzésenként kettő fő 2007. január 1-e és 2007. december 31-e között született labdarúgó is nevezhető.

##### Játékidő: 2 X 30 perc.

##### A játékos az erős lövések ellen, a játéktér egész területén, kézzel védheti a mellét, a védekezés során azonban a labdát nem irányíthatja, és kézzel nem foghatja meg.

##### A mérkőzéseken egy játékvezetőnek kell közreműködnie. A mérkőzéseken a lesszabály érvényben van.

##### Játékosok létszáma: a csapat 18 főből állhat. A pályán egyszerre 1 kapus és 8 mezőnyjátékos lehet.

##### A mérkőzés létszámhiányosan (minimum 6+1 fővel) is elkezdhető. Amennyiben egy csapat létszáma 6 fő alá csökken, akkor a játékvezetőnek a találkozót be kell szüntetnie.

##### A verseny jegyzőkönyvbe beírt 9 fő cserejátékos közül 9 fő játékos cserélhető. A lecserélt játékosok visszacserélhetőek!

##### Csere csak a kijelölt helyen történhet.

##### Büntetőpont: 9 méterre az alapvonaltól.

##### Büntetőterület: 12 méterre kell kijelölni az alapvonaltól.

##### Szabadrúgás: 7 méterre a letett labdától.

##### Partdobás: az oldalvonalon túljutott labdát csak partdobással lehet játékba hozni.

##### A játékot 5-ös méretű labdával kell játszani.

##### A 3/4 pályás mérkőzésen kapott sárga és piros lapok a nagypályás mérkőzéssel azonos elbírálás alá esnek.

##### A bajnokság mérkőzésein történt fegyelmi ügyekben (kiállítás, rendezési hiányosság, stb.) a sportszervezet székhelye szerint illetékes MLSZ Szabolcs-Szatmár-Bereg Vármegyei Igazgatóság Fegyelmi Bizottsága folytatja le a fegyelmi eljárást. A vármegyei Szervezeti Egységek a fegyelmi határozatot 3 napon belül kötelesek az MLSZ Információs rendszerében rögzíteni.

##### A versenyügyekben az MLSZ Szabolcs-Szatmár-Bereg Vármegyei Igazgatóság Versenybizottsága jár el.

##### A bajnokság lebonyolításával kapcsolatos, a jelen versenykiírásban nem szereplő, kérdésekben a Szabályzatokhoz kapcsolódó díjfizetési rend előírásait és a labdarúgó sportágra vonatkozó törvényeket, szabályzatokat kell betartani.

##### A sportszervezet valamennyi sportszakembere (sportvezetője, labdarúgója, edzője, stb.) köteles olyan magatartást tanúsítani és tanúsíttatni, beleértve a mérkőzéssel kapcsolatos nyilatkozatokat is, amely a labdarúgó sportág, az MLSZ és a szponzorok, valamint a média jó hírnevét szolgálja.

##### Nem megengedett a sportszervezetek, illetve képviselőik (pl.: tulajdonos, vezető, a sportszervezettel szerződéses, vagy alkalmazotti viszonyban lévők) részéről a Játékszabályokban (Laws of the Game) és a fair play követelményekben (FIFA, UEFA és MLSZ Alapszabályok, illetve etikai kódexek) előírtakat megszegve a játékvezetők működésével kapcsolatos, a fair play szabályait sértő, tiszteletlen magatartás és/vagy a becsület csorbítására alkalmas kommunikáció minden formája.

##### Jogosulatlan játék gyanúja esetén, a gyanús játékostól a versenyengedélyük mellett fényképes igazolványt (személyi igazolvány, jogosítvány, útlevél) is kérhet a mérkőzés játékvezetője. A játékvezető kirzárólagos felelőssége a személyazonosság megállapítása. Amennyiban a játékos nem tud vagy nem akar személyazonosító okmányt felmutatni, az elmarasztaló tényező!

#### Záró rendelkezések

##### Alkalmazás

Jelen szabályzat alkalmazásának felelőse az MLSZ Szabolcs-Szatmár-Bereg Vármegyei Igazgatóság igazgatója.

##### Módosítás

Jelen dokumentum módosításához szükséges véleményezési folyamatba a következő szerveket/testületeket/egységeket/személyeket kell legalább bevonni:

1. MLSZ Versenyigazgatóság
2. MLSZ Szabolcs-Szatmár-Bereg Vármegyei Igazgatóság

A nevezési határidő lejárta után, de a verseny (bajnokság, kupa, torna) megkezdése előtt a hatályos versenykiírást csak az adott versenyrendszerben induló sportszervezetek 2/3-os többségének írásos, egyetértő beleegyezésével lehet módosítani. A verseny (bajnokság, kupa, torna) megkezdése után a hatályos versenykiírást csak az adott versenyben induló valamennyi sportszervezet írásos, egyetértő beleegyezésével lehet módosítani. (A korosztályok meghatározását és a túlkoros szerepeltetését semmilyen módon nem lehet módosítani az alapversenykiírás elfogadása után.)

C) A 2023/24. évi Szabolcs-Szatmár-Bereg Vármegyei Utánpótlás Bajnokságok alapversenykiírását az MLSZ Elnöksége ELN-57/2023 (03.30.) számú határozatával fogadta el.

D) A versenykiírás rendelkezései 2023. június 1-én lépnek hatályba és a hatályba lépést követően keletkezett, a versenykiírás hatálya alá tartozó ügyekben alkalmazandóak.